tartuNLP/wikipedia-smugri-20251201 huggingface dataset:
Rahvas

Rahvas eli säädyttömät oli yhteiskuntaluokka, jonka edustajia Suomessa oli 1800-luvulta 1900-luvun alkuun, jolloin Suomi irtautui Venäjän keisarikunnasta, noin 70 prosenttia koko maan väestöstä. Säädyttömät eivät kuuluneet mihinkään neljästä säädystä, jotka olivat aateli, papisto, porvaristo ja talonpojat. Säädyttömillä ei ollut edustusta Suomen suuriruhtinaskunnan valtiopäivillä.
Rahvas oli yleisesti käytettynä nimityksenä väestön alaluokalle 1500-luvulta lähtien. Sääty-yhteiskunnan alkaessa murtua 1800-luvulla muutti myös rahvaan määritelmä merkitystä, ja sillä alettiin tarkoittaa ennemmin eräänlaista roskaväkeä.
Toimeentulo.
Säädyttömät tulivat toimeen vuokraamalla viljelysmaata, toimimalla työläisinä, palvelijoina kaupungeissa tai palkollisina maaseudulla.
Rahvas oli yleisesti ottaen köyhin kansanryhmä. He olivat niin köyhiä, että joillain heistä ei ollut edes mahdollisuutta elättää perhettä.
Torpparit.
Torpparit olivat maanviljelijöitä, jotka olivat vuokranneet talonpojilta tai aateliskartanoiden omistajilta maata viljeltäväkseen. Torpan kontrahti oli sopimuskirja, joka kirjoitettiin, kun maatalon haltija otti torpparin itselleen töihin. Kumpikin joutui noudattamaan sopimuksessa olevia ehtoja. Vuokraaja oli yleensä aatelinen, rikas porvari tai talonpoika. Torpparit saattoivat saada käyttöönsä polttopuita omistajan metsästä tai uuden asunnon. Sen he joutuivat kuitenkin itse rakentamaan, jos isäntä antoi siihen lupakirjan.
Mäkitupalaiset, muonamiehet ja loiset.
Mäkitupalaiset, muonamiehet ja loiset kuuluivat maaseudun köyhimpiin ihmisiin. He saivat toimeentulonsa talojen ja tilojen tilapäistöistä. Mäkitupalaiset ja muonamiehet asuivat omissa pienissä mökeissään, mutta loiset olivat niin köyhiä, että joutuivat nukkumaan toisten nurkissa ja välillä kerjäämäänkin. Loisilla ei ollut muuta omaisuutta, kuin itsensä ja se vaateparsi, joka heillä oli päällään.
Hedelmäpeli

Hedelmäpeli on eräs rahapeliautomaattien muoto. Klassisessa hedelmäpelissä yritetään saada kolme samaa kuviota samaan vaakasuoraan linjaan, jolloin kuvioista riippuen voittaa jonkinlaisen summan rahaa. Yleensä linjoja on vain yksi, mutta joissakin versioissa voittolinjoja on useampia.
Historia.
Ensimmäinen versio viiden rullan hedelmäpelistä julkaistiin New Yorkissa vuonna 1891. Rahapalkintojen sijaan tästä pokeriin perustuvasta 50 kortin pelistä saattoi oikeilla yhdistelmillä saada toimintaympäristöön sopivia palkintoja, kuten sikareita ja oluttuoppeja. Vuoden 1913 jälkeen hedelmäpelit alkoivat jakamaan voittoina hedelmiä, kuten kirsikoita, banaaneja ja ananaksen makuisia herkkuja. Bell-Fruit Gum Company valitsi nimenomaan lapsenomaisia ja värikkäitä symboleita houkutellakseen ihmisiä pelaamaan pelejä ja tehdäkseen pelikoneista houkuttelevampia, vanhojen raskasrakenteisten automaattien sijasta. 
Saksalaislähtöinen Charles Fey kehitti rahapalkintoja maksavan kolmekiekkoisen Liberty Bell -hedelmäpelin vuonna 1894. Pelin kiekoilla nähtiin hevosenkenkä, timantti, pata, sydän ja kello. Samoja symboleita käytetään yhä monissa hedelmäpeleissä. 
Ensimmäinen videohedelmäpeli kehitettiin Las Vegasissa vuonna 1976. Ensimmäiset versiot pelistä otettiin koekäyttöön Las Vegasin kuuluisassa Hilton-hotellissa. 1980-luvulla markkinoille tulivat tietokoneistetut hedelmäpelit ja pelien pelaaminen tuli mahdolliseksi myös setelirahalla. 
Hedelmäpelit saapuivat Suomeen 1960-luvulla, ja ensimmäiset kolikkopelit löytyivät Linnanmäen huvipuistosta. Suomessa hedelmäpelit toimivat RAY:n ja sittemmin Veikkauksen valvonnan alaisuudessa. 
Vuosien saatossa on hedelmäpelikoneesta nähty erilaisia versioita ja nykyään myös internetistä löytyy nettikasinoita, joilla on suuri valikoima erilaisia hedelmäpelejä. 
Pelin kulku.
Hedelmäpelit ovat suhteellisen helppokulkuisia ja kaikkien perusidea on sama, vaikka nykypäivänä peleistä onkin kehitetty erilaisia muotoja ja erikoisia teemapelejä. 
Pelaaja laittaa rahan koneeseen, painaa nappia tai vetää vipua ja kiekot lähtevät pyörimään ruudulla. Pienen ajan kuluttua ne pysähtyvät itsekseen ja mikäli yhdellä (tai joissakin pelimuodoissa useammalla) rivillä on sama kuvio, pelaaja voittaa.
Howard Allen

Howard Arthur Allen (10. helmikuuta 1949 – 5. kesäkuuta 2020) oli yhdysvaltalainen sarjamurhaaja. 
Allen teki rikokset lähellä kotiseutuaan Indianapolisissa. Hän oli vastuussa kolmen 73–87-vuotiaan henkilön kuolemista. Kimppuun hyökkäämisen ohella hän usein ryösti uhreiltaan omaisuutta. 
Allenin ensimmäinen uhri oli Opal Cooper (85), jonka hän surmasi elokuussa 1974. Allen sai tuomion taposta ja armahduksen tammikuussa 1985. Hänen muut kuolonuhrinsa olivat Laverne Hale (87) ja Ernestine Griffin (73). Hän syyllistyi myös lukuisiin muihin murtoihin, omaisuusrikoksiin ja pahoinpitelyihin, jotka eivät kuitenkaan johtaneet asianomaisten kuolemaan.
Allen tuomittiin keväällä 1988 88 vuodeksi vankilaan ja 11. kesäkuuta kuolemaan.
Caroline (Monacon prinsessa)

Caroline Louise Marguirite (s. 23. tammikuuta 1957) eli Hannoverin ja Monacon prinsessa Caroline on Monacon ruhtinas Rainier III:n ja ruhtinatar Gracen vanhin tytär. Hän on ollut naimisissa Hannoverin prinssi Ernst Augustin kanssa vuodesta 1999 alkaen. Monacon hallitsijana on hänen veljensä Albert. Lisäksi hänellä on nuorempi sisar prinsessa Stephanie.
Isänsä kuoleman (2005) ja veljensä Albertin pojan Jacquesin syntymän (2014) välisen ajan prinsessa Caroline oli ensimmäisenä Monacon kruununperimysjärjestyksessä.
Carolinen ensimmäinen aviomies oli ranskalainen Philippe Junot. Avioliitto (1978–1980) oli muutaman vuoden kuluttua ohi, Junot'n playboy-maineen vuoksi. Vuonna 1992 katolinen kirkko mitätöi heidän avioliittonsa. Carolinen toinen aviomies oli italialainen Stefano Casiraghi. Avioliitto (1983–1990) kesti Casiraghin kuolemaan asti, jolloin hän kuoli veneonnettomuudessa. Heillä on kolme yhteistä lasta: Andrea (s. 1984), Charlotte (s. 1986) ja Pierre (s. 1987) Casiraghi. Tämän jälkeen Carolinella oli lyhyt suhde ranskalaisen näyttelijä Vincent Lindonin sekä italialaisen Robertino Rossellinin kanssa 1990-luvulla. Kolmannen aviomiehensä prinssi Ernst Augustin kanssa Carolinella on yksi tytär, Hannoverin prinsessa Alexandra (s. 1999).
Jesper Aspegren

Jesper Aspegren (4. kesäkuuta 1950 Lund) on ruotsalainen televisiojuontaja ja kirjailija.
Hän aloitti juontamisen Ruotsin televisiossa Malmössä vuonna 1983 ennen siirtymistään "Barnjournalen"-nimisen lastenohjelman pariin. Sittemmin hän on esiintynyt sellaisessa suositussa sunnuntaiaamun ohjelmassa kuin "Sköna söndag", ruoanlaitto-ohjelma "Aspegren mitt i matenissa" sekä "Antikrundanissa". Toiminta viimeksi mainitussa tv-ohjelmassa sai aikaan sen, että Aspegren sai toimitusjohtajan toimen Crafoordin huutokaupassa.
Opiskeluaikoinaan Lundin yliopistossa Aspegren työskenteli muiden muassa toimittajana Helsingkronan osakunnan julkaisemassa lehdessä "Helsingkroniten". Aspegren on kirjoittanut kirjat "Mitt i Maten" (1998), "Antikrundan" (1999), "Mötesplats Bjärehalvön" (1999), "Våra högtider" (2001), "Kockrock" (2004), "Stämningssökaren" (2005), "Medelhavsmaten förlänger livet" (2006), "Med smak av Sydafrika" (2006), "Slott i Skåne" (2007) ja "Basic food" (2008).
Candice Night

Candice Night (oikealta nimeltään Candice Lauren Isralow, 8. toukokuuta 1971 Hauppauge, Long Island, New York) on yhdysvaltalainen laulaja ja Blackmore's Night -yhtyeen solisti. Hän on seurustellut vuodesta 1989 lähtien Deep Purplen entisen kitaristin Ritchie Blackmoren kanssa. Tuolloin 1989 Candice näki Ritchien pelaavan jalkapalloa hyväntekeväisyysottelussa ja paikallisradion toimittajana pääsi tulevan kumppaninsa kanssa keskustelemaan. Night toimi aiemmin taustalaulajana Blackmoren vanhassa yhtyeessä Rainbow’ssa. Night ja Blackmore perustivat vuonna 1997 renessanssihenkisen yhtyeen Blackmore's Nightin, jonka nimi sai alkunsa parin sukunimistä – tosin Night on Candicen taiteilijasukunimi. Night on siitä lähtien toiminut yhtyeen solistina. Lisäksi hän kirjoittaa sanoituksia kappaleisiin ja soittaa torvea ja huilua.
George Stinney

George Stinney (21. lokakuuta 1929 – 16. kesäkuuta 1944) on nuorin Yhdysvalloissa 1900- ja 2000-lukujen aikana teloitettu henkilö.
Stinney oli afroamerikkalainen. Häntä syytettiin kahden valkoisen tytön, Betty June Binnickerin (11) ja Mary Emma Thamesin (8) surmista Etelä-Carolinassa. Tuomion kerrotaan pohjautuneen hänen omaan kiristettyyn tunnustukseensa. Stinneyn oikeudenkäynti alkoi 24. huhtikuuta 1944. Hänet tuomittiin kuolemaan ja teloitettiin sähkötuolissa 1944. Teloituksen aikana side putosi Stinneyn kasvoilta hänen pienen kokonsa johdosta.
Tammikuussa 2014 ilmoitettiin, että Stinneyn tapaus saatetaan ottaa uudelleen käsittelyyn. Oikeudenkäynnistä oli löytynyt paljon epäselvyyksiä ja tuomioon on saattanut vaikuttaa ajan rasistinen ilmapiiri. Joulukuussa 2014 tuomari kumosi tuomion kokonaisuudessaan, sillä oikeudenkäynti vuonna 1944 ei hänen arvionsa mukaan ollut reilu, eikä Stinneyn syyllisyyttä voida siksi tietää.
Dioptria

Dioptria (joskus diopteri, engl. dioptre tai diopter) on optisen taitto­kyvyn ja optisen järjestemän voimakkuuden yksikkö. Yksikkönä se on metrin käänteisarvo, "1/m", jolle on annettu erityisnimi. Dioptrialla ei ole virallisesti vahvistettua mitta­yksikkö­tunnusta, mutta joskus sen tunnuksena käytetään kirjainta d.
Linssin taittokyky dioptrioina on sen metreissä mitatun polttovälin käänteisarvo ja diopterilukema (D) on polttovälin (f) käänteisarvo:
formula_1
Silmälasien linssien voimakkuudet ilmoitetaan dioptrioina. Kun taittovoimakkuus on negatiivinen, kyseessä on hajottava linssi eli kovera linssi. Vastaavasti kun taittovoimakkuus on positiivinen, on kyseessä kupera linssi.
Ihmisen silmän suurin taittovoimakkuus on noin +60 dioptriaa (eli sen polttoväli on 16,7 mm). Taittovoimakkuus kuitenkin heikkenee voimakkaasti 40–60 vuoden iässä.
Pervyi kanal

Pervyi kanal (, ) on yksi Venäjän kolmesta päätelevisiokanavasta. Vuoden 2010–2011 katsojatilastojen mukaan kanava oli 17,8 %:n osuudella Venäjän katsotuin kanava 18 vuotta täyttäneiden joukossa. Kanavalla on maailmanlaajuisesti yli 200 miljoonaa katselijaa.
Venäjän valtio omistaa virallisesti 51 prosenttia Pervyi kanalista (1TV). Kanava on perustettu 1995. Sen päämaja sijaitsee Ostankino-keskuksessa, lähellä Ostankino-tornia, Ostankinossa, Moskovassa.
Muut kaksi Venäjän päätelevisiokanavaa ovat NTV ja Rossija 1.
Historia.
Televisiokanavan nimi oli ennen vuotta 2002 ORT (). Venäjän valtio omisti 51 prosenttia kanavasta. Vielä tuolloin vähemmistöosuuden 49 prosenttia omisti Boris Berezovski. Sukellusvene Kurskin onnettomuuden aikana televisiokanava kritisoi Venäjän poliittisen johdon toimia ja presidentti Vladimir Putinia henkilökohtaisesti.
Vuodesta 2000 alkoi prosessi, jonka seurauksena Berezovski pakotettiin luopumaan televisiokanavan osakkeista vuonna 2001. Oligarkki Roman Abramovitš osti osakekannan Berezovskilta ja Badri Patarkatsišvililta 150 miljoonan US-dollarin hintaan ja maksoi heille lisäksi 14 miljoonaa kaupan menemiseksi läpi. Rekisteriin oli omistajaksi merkitty kaksi tuntematonta offshore-yhtiötä.
Uusi johto muutti vuonna 2002 kanavan nimeksi Pervyi kanal, suomeksi "Ykköskanava". Samalla kanava lopetti Venäjän poliittisen johdon kritisoimisen.
Pervyi Kanal järjesti vuoden 2009 Eurovision laulukilpailun.
Pythagoraan kolmikko

Pythagoraan kolmikko on joukko, joka koostuu kolmesta positiivisesta kokonaisluvusta "a", "b" ja "c" siten, että "a"2 + "b"2 = "c"2. Kolmikko ilmoitetaan yleensä muodossa ("a", "b", "c"), ja yksi tällainen esimerkki on (3, 4, 5). Jos ("a", "b", "c") on Pythagoraan kolmikko, myös ("ka", "kb", "kc") on sellainen jokaiselle positiiviselle kokonaisluvulle "k".
Pythagoraan kolmikon nimi juontuu Pythagoraan lauseesta, jonka ratkaisu jokainen Pythagoraan kolmikko on. Kuitenkaan Pythagoraan lauseen kaikki ratkaisut eivät ole Pythagoraan kolmikoita. Esimerkiksi a = b = 1 ja c = √2 on Pythagoraan lauseen yksi ratkaisu, mutta (1, 1, √2) ei ole Pythagoraan kolmikko, koska √2 ei ole kokonaisluku vaan irrationaaliluku.
Ominaisuuksia.
Jokaisessa Pythagoraan kolmikossa "a":n ja "b":n tulo on 12:lla jaollinen ja kaikkien lukujen tulo 60:llä jaollinen: formula_1 ja formula_2.
Jaottomat Pythagoraan kolmikot.
Pythagoraan kolmikko on "jaoton", jos "a" ja "b" ovat keskenään jaottomia. Seuraavien jaottomien Pythagoraan kolmikoiden hypotenuusa ("c") on pienempi kuin 100:
Jaottomat Pythagoraan kolmikot ovat samat kuin kolmikot formula_3, missä "m" ja "n" ovat keskenään jaottomia positiivisia kokonaislukuja, formula_4 ja toinen niistä on parillinen ja toinen pariton. (formula_5 ja formula_6 on lajiteltava siten, että pienempi on ensin.)
Muunnelmia.
Joukkoa, joka koostuu neljästä positiivisesta kokonaisluvusta "a", "b", "c" ja "d", jotka ratkaisevat yhtälön formula_7, kutsutaan Pythagoraan nelikoksi.
Ranskalainen matemaatikko Pierre de Fermat väitti vuonna 1637, ettei ole olemassa positiivisista kokonaisluvuista "a", "b" ja "c" koostuvaa kolmikkoa, joka ratkaisisi yhtälön formula_8, missä "n" on kahta suurempi kokonaisluku. Väittämä tunnetaan Fermat’n suurena lauseena, jonka todisti Andrew Wiles vuonna 1995.
On olemassa neljän positiivisen kokonaisluvun "a", "b", "c" ja "d" joukkoja, jotka ratkaisevat yhtälön formula_9. Pienin tällainen joukko on .
Peitsamo

Peitsamo on muun muassa seuraavien henkilöiden sukunimi:
Muotitalo

Muotitalo (Fashion House) oli 74-osainen yhdysvaltalainen telenovela. Sarja perustuu kolumbialaiseen telenovelaan ja sen pääosissa olivat naisnäyttelijät Bo Derek ja Morgan Fairchild. Sitä näytettiin kesäsarjana MTV3:llä vuonna 2007. Sarja keskittyy muodin maailmaan.
Bo Derek näyttelee kuuluisaa muotisuunnittelijaa jolla ei ole mennyt vähään aikaan hyvin, kun sitten erään muotinäytöksen pelastaa Michelle Miller (Natalie Martinez) kauniilla puvullaan josta tulee menestys. Maria palkkaa Michellen töihin Giannin muotitaloon. Michelle oppii kantapään kautta kuinka raakaa ja julmaa muotimaailma voi olla. Sarjassa ihmissuhteet sekoittuvat erinäisten ja varsin erikoisten käänteiden kautta ja ihmissuhteiden selvitteleminen onkin sarjan pääteema muodin ohella.
Imelda Staunton

Imelda Mary Philomena Bernadette Staunton (s. 9. tammikuuta 1956 Lontoo) on englantilainen näyttelijä.
Staunton palkittiin Venetsian elokuvajuhlilla parhaasta naispääosasta roolistaan Mike Leighin ohjaamassa elokuvassa "Vera Drake". Hän oli vuonna 2004 ehdolla samasta elokuvasta parhaan naispääosan Oscar-palkinnon saajaksi. Samasta roolista hän sai Bafta-palkinnon ja oli ehdolla Golden Globe -palkinnon saajaksi. 
Stauntonilla on ollut muita tunnettuja rooleja muun muassa elokuvissa "Rakastunut Shakespeare" (hoitaja), "Järki ja tunteet", "Harry Potter ja Feeniksin kilta" (Dolores Pimento), "Maleficent – Pahatar" ja "Pride".
Stauntonille on myönnetty kolmesti Laurence Olivier -palkinto. Hänen puolisonsa on näyttelijä Jim Carter. Pariskunta tapasi toisensa vuonna 1982 esiintyessään yhdessä näytelmässä "Guys and Dolls". Heillä on yksi tytär, vuonna 1993 syntynyt Bessie. Kaikilla perheen jäsenillä oli roolit televisiosarjassa "Cranfordin naiset".
Triangel

Triangel oli ruotsalainen elokuvalevitysyhtiö, joka oli erikoistunut laatuelokuvien levitykseen ja maahantuontiin. Se perustettiin Malmössä vuonna 1988, ja sillä oli toimintaa Pohjoismaiden alueella. Yhtiö hakeutui konkurssiin vuoden 2007 toukokuussa. Konkurssin syitä oli muun muassa se, että yhtiö meni epäonnistuneesti mukaan elokuvateatteritoimintaan.
Cause For Effect

Cause For Effect on suomalainen, basisti-laulajan ja rumpalin muodostama kaksimiehinen musiikkiyhtye. Yhtye soittaa teknisesti haastavaa äärimusiikkia, jolle se on itse antanut nimen "fuusiogrind". Tyylilaji on sekoitus grindcorea, metallia, punkkia ja jazzcorea.
Yhtyeen tunnusmerkkinä ovat lyhyet, usein alle minuutin mittaiset kappaleet, joissa yhdistyvät tekninen virtuositeetti ja yllättävät tempovaihdokset. Kappalerakenteet ovat vapaita eivätkä noudata perinteisiä säkeistö/kertosäe-rakenteita. Basisti murisee sanoja ihmisäänen toimiessa ikään kuin kolmantena soittimena.
Yhtye on julkaissut neljä albumia ja kolme minilevyä. Vuodesta 2011 alkaen uudet julkaisut ovat olleet vain digitaalisia ja vapaasti ladattavissa internetistä. Yhtye on soittanut noin 150 keikkaa, ja heillä on kannatusta sekä punk- että metallipiireissä.
Historia.
Ari ja Tuomo tapasivat lukiossa ja aloittivat soittamisen keväällä 1992. Aluksi tyylilajina oli metallimusiikki, ja mukana oli myös kitaristi. Vähitellen tyyli alkoi siirtyä enemmän hardcoren suuntaan kappaleiden lyhentyessä ja saadessa punkimpia piirteitä. Lisäksi mukaan tuli vahvasti grindcore, jonka suuntaan yhtye kääntyi vuoden 1994 aikana.
Vuonna 1996 kitaristi Helge erotettiin ja tilalle tuli Tuomon veli Jamu sessiokitaristiksi. Hänen kanssaan yhtye äänitti kaksi studiosessiota vuosina 1996 ja 1997 sekä kävi ensimmäisellä Euroopan kiertueella 1998. Oman yhtyeensä kiireiden vuoksi Jamu joutui lopettamaan, ja vuodesta 1999 Cause For Effect on toiminut kaksimiehisenä.
Tyyli.
Yhtyeen tyylin selkärankana on vuodesta 1999 ollut bassokitara ja rummut. Idea on lähtöisin amerikkalaisilta hardcore-yhtyeiltä. Minimalistisen kokoonpanon äänimaailma perustuu tiiviiseen yhteissoittoon. Kappaleet ovat moniosaisia ja hyvin energisiä, mutta vastapainon muodostaa duon ilmava äänimaailma. Tempovaihdoksia on paljon, hyvin hitaista doom metal -kohdista äärimmäisen nopeaan grindcoreen. Mukana on myös kevyempiä elementtejä ja musiikissa on vahva voimakkaiden ja hiljaisten kohtien välinen dynamiikka.
Bassokitarassa käytettiin alkujaan vain puhdasta ääntä, mutta myöhemmin myös säröä. Basisti soittaa hyvin kitaramaisella otteella plektraa käyttäen. Rumpali yhdistää soitossaan grindcorelle ominaista hyvin nopeaa blast beatia paljon hitaampiin rytmityksiin. Hi-hat on tärkeässä osassa.
Laulu on matalaa örinää grindcoren perinteiden mukaisesti, ja sanat ovat pääasiallisesti sosiopoliittisia huomioita maailman tilasta. Yhtye kuitenkin sanoutuu tiukasti irti poliittisista ideologioista ja pyrkii erityisesti välttämään saarnaamista. Vastapainona yhtye viljelee humoristisiakin sanoituksia, joissa kehutaan esimerkiksi teetaukoa tai basistin vahvistinta. Sanoitukset ovat lyhyitä, usein vain muutaman sanan mittaisia mietteitä.
Wikin linna

Wikin linna (, aikaisempi kirjoitustapa "Viks slott") on linna Uppsalan kunnassa, Uplannissa Ruotsissa. Se sijaitsee Mälaren-järven rannalla. Linna on alun perin rakennettu vuoden 1450 tienoilla. Se on rakennettu harmaakivestä ja tiilestä. Alun perin kerroksia oli yhdeksän tai yksitoista, mutta nykyisin niitä on seitsemän, joista kolme on kellarikerroksia. Nykyiseen ranskalaissävytteiseen asuunsa se muutettiin 1600-luvulla. Keskiaikaisesta sisustuksesta ei ole säilynyt paljoakaan.
Linnan omistus siirtyi suvussa eteenpäin vuoteen 1912, jolloin se myytiin ensimmäistä kertaa. Sen osti tuolloin pankkiiri Alfred Berg. Linnan omistajana on vuodesta 1923 alkaen ollut Uppsalan läänin maakäräjät. Linna toimii konferenssi- ja kulttuurikeskuksena.
Jean-Sébastien Aubin

Jean-Sébastien Aubin (s. 19. heinäkuuta 1977, Montreal, Québec) on kanadalainen uransa lopettanut jääkiekkomaalivahti.
Ura.
Aubin aloitti uransa QMJHL:ssä, josta monet muutkin kanadalaiset maalivahdit ovat nousseet NHL:ään. Hän pelasi kolmessa joukkueessa, joista eniten Sherbrooke Fauconsissa. Hänen ammattilaisuransa alkoi ECHL:ssä, jossa hän pelasi Pittsburgh Penguinsin farmijoukkueessa Dayton Bombersissa. Penguins oli valinnut hänet numerolla 76 vuonna 1995.
Aubin nousi Pittsburghin kokoonpanoon kaudeksi 1998–1999, jolloin hän pelasi Tom Barrasson kakkosvahtina. Seuraavalla kaudella Aubin nousi Pittsburghin ykkösvahdiksi. Hän voitti kauden aikana 20 ottelua ja tulokasmaalivahtien voittotilaston ykkönen. Seuraavien kausien aikana Aubin kärsi loukkaantumisista ja joutui taistelemaan peliajasta Johan Hedbergin kanssa. Aubin lähetettiin lopulta Wilkes-Barre/Scranton Penguinsiin AHL-liigaan kaudella 2002–2003.
Penguins ei uusinut Aubinin sopimusta kesällä 2004. Aubin pelasi St. John's Maple Leafsissa ja kaudeksi 2005–2006 hän siirtyi vapaana agenttina Toronto Maple Leafsiin. Ensimmäinen Toronto-kausi meni AHL-liigan Toronto Marliesissa, mutta toisella kaudella hän oli Toronton kakkosmaalivahti. Kaudeksi 2007–2008 Aubin teki sopimuksen Los Angeles Kingsin kanssa. Hänet kaupattiin kuitenkin kesken kauden Anaheim Ducksiin.
Kesällä 2008 Aubin teki vuoden sopimuksen Philadelphia Flyersin kanssa, mutta joutui tyytymään pelipaikkaan vain farmijoukkueessa Philadelphia Phantomsissa. Aubin ei saanut paikkaa mistään NHL-joukkueesta, joten hän siirtyi Eurooppaan Saksan DEL-liigan DEG Metro Starsiin vuoden sopimuksella.
Aubin pelasi lopulta kolme kautta DEG Metro Starsissa. Ensimmäisellä kaudellaan hänet valittiin DEL-liigan parhaaksi maalivahdiksi. Sen jälkeen ura Saksassa ei sujunut enää aivan yhtä hyvin, ja kaudella 2011–2012 hän ajautui vaikeuksiin valmentaja Jeff Tomlinsonin kanssa. Bobby Goepfert nousi ykkösmaalivahdiksi, Aubin pelasi vain 16 ottelua. Seuraavaksi kaudeksi hän siirtyi Serie A:n HC Pustertal-Val Pusteriaan.
Uransa viimeiseksi jääneen kauden 2014–2015 Aubin edusti Ranskan pääsarjassa pelannutta Ducs d’Angersia.
Christian Pampel

Christian Pampel (6. lokakuuta 1979) on saksalainen lentopalloilija. Suuren hyökkäysulottuvuuden omaava Pampel on pelannut urallaan monissa eri joukkueissa sekä Saksassa, Kreikassa että Italiassa. 
Ura.
Pampel aloitti pääsarjauransa VfB Friedrichshafen, Saksan bundesliigassa. Hän voitti heti uransa ensimmäisellä kaudella Saksan mestaruuden ja cupin. Seuraavalla kaudellaan VfB Friedrichshafenissa hän voitti Saksan cupin. Kolme vuotta VfB Friedrichshafenissa pelattuaan Pampel siirtyi pelaamaan Italiaan Esse-ti Carilo Loreton joukkueeseen, A2-liigaan. Italiassa hän nousi avauskautensa jälkeen Italian A1-liigaan Valentinon joukkueessa. Vuoden Valentinossa oltuaan Pampel siirtyi vuodeksi Kreikan liigaan Olympiakosin joukkueeseen, josta hän jatkoi edelleen Sempre Volley Padovaan, Italian A1-liigaan. Samassa joukkueessa pelasivat tuolloin suomalaiset Mikko Esko, Simo-Pekka Olli ja hakkuri Matti Hietanen. Padovassa Pampel pelasi kaksi kautta kunnes päätti palata Lentopallon Mestareiden liigan voittaneen VfB Friedrichshafen riveihin.
Muuta.
Saksassa Pampel on valittu vuoden parhaaksi pelaajaksi 2003, jolloin Saksa sijoittui EM-kilpailuissa seitsemänneksi.
Vrams Gunnarstorpin linna

Vrams Gunnarstorpin linna on linna Bjuvin kunnassa, Skånessa, Ruotsissa. 
Historia.
Linnan rakensi alun perin tanskalainen aatelismies Jørgen Vind (1593–1644), joka rakennutti linnan alun perin metsästysmajaksi, joka oli tarkoitettu virkistyskäyttöön Ranskan inspiraation pohjalta. Linnaa alettiin rakentaa 1500-luvulla ja se valmistui todennäköisesti vuonna 1636, kun kattomaalauksesta löydettiin päivämäärä. Vuonna 1838 se siirtyi Ruotsin eduskunnan jäsenen Rudolf Tornérhjelmin (1814–1885) hallintaan. Berchin perheen jäsenet vaihtoivat sen vastineeksi Össjön linnasta ja 17 tynnyristä kultaa. Linnan nykyinen ulkoasu on peräisin 1800-luvun puolivälistä. Vrams Gunnarstorpin linna kunnostettiin perusteellisesti 1850-luvulla tanskalaisen arkkitehdin Michael Gottlieb Bindesbøllin (1800–1856) johdolla.
Nykytilanne.
Linnaa ympäröi kivetty sisäpiha, jossa on kahdeksankulmainen suihkulähde ja joka oli olemassa jo Linnaeuksen vieraillessa linnassa vuonna 1749. Nykyinen omistaja on Rudolf Tornerhjelm ja linna on ollut suvun omistuksessa vuodesta 1839. Nykyään linnassa asuvat Rudolf ja Amelie Tornerhjelm. Wrams Gunnarstorpin linna on luokiteltu rakennusmuistomerkiksi vuodesta 1983 ja linnan puisto kuuluu myös tämän suojelun piiriin. Linna edustaa alankomaalaista renessanssia, niin sanottua Kristian IV:n tyyliä.
911 (yhtye)

911 oli brittiläinen poikabändi, joka perustettiin vuonna 1995 ja jonka hajoamisesta ilmoitettiin virallisesti helmikuussa 2000. Vuonna 2005 yhtyeen entiset jäsenet esiintyivät jälleen yhdessä "Hit Me Baby One More Time" -TV-show’ssa. Uutta materiaalia ei ole kuitenkaan levytetty.
911:n levy-yhtiö oli Virgin Records. Yhtye julkaisi uransa aikana neljä albumia, joista viimeinen oli "greatest hits" -kokoelma vuodelta 1999. Yhtyeen tunnetuimpiin singleihin kuuluvat "The Day We Find Love" (1997), "More Than A Woman" (1998) sekä Dr Hook -cover "A Little Bit More" (1999).
911 julkaisi ensimmäisen singlensä vuonna 1996.
Vittskövlen linna

Vittskövlen linna () on linna Ruotsin Skånessa, Kristianstadin kunnassa. Se on yksi parhaiten säilyneitä pohjoismaisia renessanssilinnoja, ja yksi suurimmista linnoista Skånessa. Linnan rakennutti Jens Brahe 1500-luvulla puolustuslinnaksi. Nykyisin linna on Stjernswärdin suvun yksityisresidenssi. 
Linnan liepeillä on puutarha, jonka on suunnitellut arkkitehti Adolf Fredrik Barnekow 1700-luvun jälkipuoliskolla. Lisäksi alueella sijaitsee vuoden 1840 tienoilta peräisin oleva englantilaistyylinen puisto. Linnan maatilarakennukset ovat peräisin 1800-luvun keskivaiheilta, ja niiden rakennustyyli jäljittelee keskiaikaista rakennustyyliä. Niiden suunnittelusta on vastannut professori Carl Georg Brunius.
Lee Brennan

Lee Anthony Brennan (s. 27. syyskuuta 1973 ) on englantilainen laulaja-lauluntekijä. Hän tuli tunnetuksi 1990-luvun brittiläisen poikabändi 911:n jäsenenä. 
Brennan syntyi Carlislessa ja meni 14. syyskuuta 2006 naimisiin popmuusikko Lindsay Armaoun kanssa. 
911-yhtye hajosi vuonna 2000. Brennan on jatkanut sen jälkeen uraansa lauluntekijänä. 
Vuonna 2022 hän kertoi saaneensa opintonsa päätökseen 48-vuotiaana ja aloittavansa ravinto- ja elämäntapavalmentajana.
Southampton FC

Southampton Football Club (lempinimi: "The Saints") on southamptonilainen jalkapalloseura. Se pelaa Englannin toiseksi korkeimmalla sarjatasolla Mestaruussarjassa, jonne putosi pelattuaan kauden 2024–2025 Valioliigassa. 
Kotiottelunsa se pelaa St Mary’s Stadiumilla, jonne se muutti vuonna 2001 The Dellistä. Seuraa on kutsuttu nimellä "The Saints" ("Pyhimykset") sen perustamisesta 1885 lukien, johtuen seuran historiasta Englannin pyhän Marian kirkon nuorten miesten yhdistyksen jalkapallojoukkueena. Seura perustettiin nimellä St Mary’s Church of England Young Men’s Association (St Mary’s Y.M.A) ja sen peliasu on alusta saakka ollut pääosin punavalkoinen. 
Joukkue on voittanut FA Cupin kerran, vuonna 1976, jolloin se kukisti loppuottelussa Manchester Unitedin 1–0. Finaaliin se on yltänyt myös vuosina 1900, 1902 ja 2003. Vuoden 1900 FA Cupin loppuottelun joukkue hävisi Burylle maalein 0–4, vuoden 1902 uusintaottelussa Sheffield Unitedille 1–2 ja 2003 Arsenalille 0–1. Seuran korkein liigasijoitus on toinen sija kaudelta 1983–1984. Valioliiga-aikakaudella se on parhaimmillaan sijoittunut kuudenneksi kaudella 2015–2016.
Southampton putosi Valioliigasta 15. toukokuuta 2005 27:n peräkkäisen mestaruusliigavuoden jälkeen. Joukkue nousi takaisin Valioliigaan kaudella 2011–2012 pelattuaan vielä pari kautta aiemmin kolmannella sarjatasolla ykkösliigassa. 
"Päivitetty 18. huhtikuuta 2017."
"Tilanne 24. lokakuuta 2024."
Saturn-palkinto

Saturn-palkinto ("Saturn Award") on yhdysvaltalaisen Academy of Science Fiction, Fantasy &amp; Horror Filmsin vuosittain myöntämä elokuvapalkinto, jonka jakaminen aloitettiin vuonna 1972. Palkinnon saajat äänestetään akatemian jäsenten kesken. Alkuaikoina palkinto tunnettiin nimellä Golden Scroll.
Saturn-palkinto muistuttaa Saturnus-planeettaa, jossa renkaita edustaa elokuvakela.
Kategoriat.
Elokuva.
Lisäksi vuonna 1980 jaettiin palkinto parhaalle vieraskieliselle elokuvalle. Palkinnon ainoa voittaja on tšekkoslovakialainen elokuva "Adele ei ole vielä syönyt" ("Adéla ještě nevečeřela").
DVD.
Lisäksi jaossa on ollut elämäntyöpalkintoja eri kategorioissa.
Ulla Bogdanoff

Ulla Bogdanoff (ent. Lehtinen, 30. joulukuuta 1944 Raahe – 12. tammikuuta 2017 Helsinki) oli suomalainen lastentarhanopettaja ja kansanedustaja Helsingin kaupungin vaalipiiristä (1984–1987). 
Bogdanoff nousi eduskuntaan varasijalta syyskuussa 1984 Reijo Enävaaran kuoltua. Bogdanoff edusti Suomen maaseudun puoluetta, kunnes hän helmikuussa 1986 loikkasi perustuslaillisen oikeistopuolueen ryhmään. Bogdanoff kuului sen jälkeen keskustaan.
Salme Katajavuori

Salme Vuokko Katajavuori (o.s. "Alanne", 2. toukokuuta 1912 Turku – 8. syyskuuta 2016 Helsinki) oli suomalainen poliitikko ja kansanedustaja.
Yksityiselämä.
Katajavuoren vanhemmat olivat vakuutustarkastaja Frans Oskar Alanne ja Linda Elvira Ilmanen. Hän meni vuonna 1944 naimisiin osastonjohtaja Kauko Ilmari Katajavuoren kanssa ja sai tyttäret Marjut (s. 1945) ja Virve (s. 1947). 
Katajavuori valmistui ylioppilaaksi vuonna 1932 ja suoritti alemman oikeustutkinnon vuonna 1936. Hän oli oppiarvoltaan varanotaari ja ammatiltaan toimitusjohtaja. 
Poliittinen toiminta.
Katajavuori oli kansanedustaja Helsingin kaupungin vaalipiiristä vuosina 1970–1975. Hän edusti ensin Kansallista Kokoomusta, ja joulukuusta 1973 alkaen Perustuslaillista kansanpuoluetta. Katajavuori palasi kokoomukseen vuonna 1976. 
104 vuoden ikäiseksi elänyt Katajavuori on Suomen kaikkien aikojen vanhimmaksi elänyt kansanedustaja.
Katajavuori oli presidentin valitsijamies vaaleissa 1968 ja kuului Helsingin kaupunginvaltuustoon vuosina 1954–1977. Hän oli Perustuslaillisen kansanpuolueen naisten liiton puheenjohtaja.
Hypnos

Hypnos () oli kreikkalaisessa mytologiassa unen henkilöitymä, jonka roomalainen vastine oli Somnus. Hän oli Nyksin, yön, ja Ereboksen, pimeyden, poika, sekä Thanatoksen, kuoleman, kaksoisveli. Hänet kuvataan antiikin taiteessa joko alastomaksi nuorukaiseksi, jolla on siivet ohimoilla tai parrakkaaksi mieheksi, jolla on siivet hartioissa.
Joidenkin lähteiden mukaan unien henkilöitymät, tuhatlukuiset oneirokset, olisivat Hypnoksen jälkeläisiä., mutta heidän kerrotaan vanhemmissa lähteissä polveutuvan suoraan Nyksistä. Heistä mainitaan nimeltä Morfeus, joka ilmoitti unissa ennustuksia, sekä Fobetor että Fantasos, jotka olivat valheellisten näkyjen ja haaveiden lähteitä.
Hypnos esiintyy myös tarinassa Endymionista, jonka Zeus oli tuominnut ikuiseen uneen tämän rakastuttua Heraan. Useammin hänen mainitaan saaneen toivoa Zeukselta mitä tahansa Selenen rakastuttua tähän, ja Endymion oli itse valinnut ikuisen unen pysyen nuorena. 
Endymionin kohtalosta on olemassa myös täysin erilainen versio, jossa Hypnos itse rakastuu nuorukaiseen antaen tämän nukkua ikuisesti silmät auki voidakseen nauttia tämän kauneudesta jatkuvasti.
Matti Kekki

Matti Kekki (11. maaliskuuta 1868 Antrea – 11. maaliskuuta 1933 Viipuri) oli suomalainen agronomi ja maanviljelijä sekä kansanedustaja vuosina 1910–1911 ja 1919–1922.
Matti Kekin vanhemmat olivat maanviljelijä Matti Kekki ja Anni Suni. Hän pääsi ylioppilaaksi 1890 Viipurin lyseosta ja valmistui agronomiksi Mustialasta 1896. Kekki oli maanviljelijänä Kesälahdella 1896–11902, Immolan tilalla Ruokolahdella ja viimeksi vuodesta 1912 Kilpeenjoella Viipurin pitäjässä. Kekki oli Viipurin läänin maanviljelysseuran karjanhoitokonsulenttina vuodesta 1902 alkaen, ja hän kävi vuonna 1904 Tanskassa tutustumassa karja- ja meijeritalouteen.
Kekki oli Viipurin läänin itäisestä vaalipiiristä. Hän edusti vuonna 1910 Nuorsuomalaista puoluetta ja vuosina 1919–1921 Edistyspuoluetta. 
Matti Kekki oli naimisissa vuodesta 1897 Aina Hilda Aleksandra Printzin kanssa. Kekki toimi maanviljelijänä Viipurissa, kunnes kuoli siellä 65-vuotispäivänään 1933.
NTV (Venäjä)

NTV () on yksi Venäjän kolmesta päätelevisiokanavasta. Omistajana toimii Venäjän poliittista johtoa Kremliä lähellä oleva öljy- ja kaasukonserni Gazprom holdingyhtiönsä Gazprom-Median välityksellä. Televisiokanava NTV on perustettu 1993. Sen päämaja sijaitsee Moskovassa.
Muut kaksi Venäjän päätelevisiokanavaa ovat Ykköskanava ja Rossija.
Historia: kritisoijasta vallanpitäjien kanavaksi.
Televisiokanava NTV:n perusti oligarkki Vladimir Gusinski vuonna 1993. Gusinski sai houkuteltua kanavalleen aikansa parhaita journalisteja ja uutisankkureita, joiden kautta kanava nousi yhdeksi kriittisimmistä ja katsotuimmista televisiokanavista.
Vuoden 1999 duuman vaalien ja vuoden 2000 presidentinvaalien aikana NTV kritisoi Tšetšenian sotaa ja Vladimir Putinia. 
Tämä sai Venäjän poliittisen johdon Kremlin toimimaan. 8. toukokuuta 2000 veroviranomaiset tekivät ratsian televisioaseman tiloihin. Tästä alkoi prosessi, jonka seurauksena Gusinski pakotettiin 20. heinäkuuta myymään televisiokanava öljy- ja kaasukonserni Gazpromille.
Seuraavana vuonna erotettiin televisiokanava NTV:n johto. Samalla kanava lopetti Venäjän poliittisen johdon kritisoimisen. Osa toimittajista siirtyi Gusinkin perustamaan TV-6 -kanavaan, joka siihen asti oli toiminut ainoastaan viihdekanavana. Seuraavana vuonna venäläinen oikeus lakkautti tämän kanavan.
Aukusti Neitiniemi

Aappo Aukusti (A. A.) Neitiniemi (25. tammikuuta 1875 Kittilä – 7. huhtikuuta 1965 Kittilä) oli suomalainen kansanedustaja vuosina 1924–1929 sekä kunnallisneuvos vuodesta 1947. Hänet valittiin Kansallisesta Kokoomuksesta Lapinmaan vaalipiiristä. 
Neitiniemi valmistui kansanopistosta 1900 ja toimi yli puolen vuosisadan ajan "Uuden Suomettaren" ja "Uuden Suomen" asiamiehenä. Hän oli presidentin valitsijamiehenä 1925.
Neitiniemi toimi elämänsä aikana pappilan renkinä, metsänhakkuu- ja uittotöissä, maanviljelijänä, osuuskassan kirjanpitäjänä ja hoitajana, kalastajana sekä poronhoitajana. Hän kuoli kotikunnassaan Kittilässä 90-vuotiaana.
VJ

Kieran Richardson eli VJ on jamaikalais-suomalainen Rap-artisti
Somethin’ Else (klubi)

Somethin' Else oli jyväskyläläinen jazz-, funk-, afrobeat- ja latin-musiikille omistettu klubi. Klubi toimi keväästä 2006 vuoteen 2008 säännöllisesti Jyväskylän Popparissa (ent. Jazz Bar) ja vieraili lisäksi Tampereen ylioppilastalolla sekä Kuopion Introssa. Syksyn 2007 aikana toimintaa laajennettiin vähitellen myös Helsingin mbariin sekä Libertéhen ja Bossaan.
Somethin' Else -illat koostuivat vierailevan liveyhtyeen esiintymisestä sekä DJ- ja VJ-seteistä. Tarkoituksena oli tuoda mielenkiintoisia yhtyeitä muualta sekä myös esitellä jyväskyläläisyleisölle uusia paikallisia kykyjä. Vierailijoina kuultiin mm. useita eturivin nuoria suomalaisia jazz-muusikoita. Olennaisena osana Somethin' Else -iltoihin kuuluivat myös VJ:n tuottamat visuaalit. Klubin vakituisena DJ:nä toimi Matti Nives sekä VJ:nä alun perin toinen klubin perustajista Valtteri "Vallu" Länsimies, myöhemmin National RGB VJ:t Tampereelta.
Vuodesta 2009 klubin toiminta vähitellen hiljeni ja tapahtumat harvenivat. Ainakin toistaiseksi viimeiset Somethin' Else -klubit järjestettiin Popparissa 16. ja 17.7.2010 Jyväskylän Kesän yhteydessä. Liveyhtyeinä olivat Dalindèo, Jaska Lukkarinen trio ja Jukka Eskola Quintet sekä DJ-vieraana saksofonistina paremmin tunnettu Timo Lassy.
Klubi sai nimensä Cannonball Adderleyn samannimisen, vuonna 1958 julkaistun albumin mukaan.
Klubilla vierailleita esiintyjiä.
DJ:t.
Klubilla vierailleet DJ:t
Klubin omat DJ:t ja VJ:t
Sääksvuori

Sääksvuori on Jyväskylän 28. kaupunginosa Keljon suuralueella. Alueen asutus on omakotitalovaltaista. Asutus sijaitsee samannimisen mäen ja Sääksjärven lähettyvillä.
Pohjoisessa kaupunginosa rajoittuu Keljonkankaaseen ja etelässä Muurameen. Luoteessa Sääksvuoren kaupunginosalla on pieni raja myös Etelä-Keljon kanssa. Tilastollisessa jaossa Sääksvuori jakautuu Sääksvuorenrinteen, Sääksvuorenrannan ja Valkeisentien pienalueisiin. Sääksvuorenrinteen ja Sääksvuorenrannan asutus on enimmäkseen 2000-luvulla rakennettua kaavoitettua omakotitaloaluetta, Valkeisentien asutus on vanhempaa, kaavoittamatonta aluetta.
Historiaa.
Nykyisen Sääksvuoren kaupunginosan vanhin asutuskeskittymä sijaitsee vanhan nelostien eli Keljonkankaantien ympärillä Valkeisentien pienalueella Muuramen Valkolan asutusalueen vieressä. 1920-luvun alkupuolella nykyisen Valkeisentien alueen Lapin talossa toimi pieni teurastamo, josta toimitettiin lihaa esimerkiksi Jyväskylän seminaarin ruokalaan. Alue siirrettiin maalaiskunnasta kaupunkiin vuonna 1965. Ensimmäinen asemakaava alueelle laadittiin vuonna 1979.
1980-luvulla Sääksvuoresta suunniteltiin teollisuusaluetta. 1990-luvun alkupuolella kaupunki kuitenkin hankki maata alueelta asuinalueen rakentamista varten. Nykyiset asemakaavat laadittiin 2000-luvun alkupuolella.
Hanhenkaulat

Hanhenkaulat (Lepadidae) on äyriäisiin kuuluvien siimajalkaisten heimo. Ne erottuvat muista siimajalkaisista (esimerkiksi merirokoista) pitkän ja lihaksikkaan jalkansa takia.
Useimmat hanhenkaulalajit elävät rannikolla, usein vuorovesivirtauksen alueella, missä liikkuva vesi tuo niille ravintoa, jota ne suodattavat ruoakseen.
Talvikuningas

Talvikuningas on CMX:n kahdestoista albumi ja se julkaistiin 5. syyskuuta 2007. Levystä julkaistiin 8 000 kappaleen erikoispainos ja Internetissä myytävä versio. Tavallinen cd-versio tuli myyntiin vasta vuoden 2008 alussa, 9. tammikuuta.
"Talvikuningas" on konseptialbumi. Levy koostuu yhdestä pitkästä kappaleesta, jonka osat kertovat samaa tarinaa ja sävellyksessä on läpi levyn toistuvia teemoja. Levyn äänitykset alkoivat 2. helmikuuta 2007 ja miksaus valmistui 6. huhtikuuta tasan 22 vuotta yhtyeen perustamisen jälkeen.
Tuukka Hämäläinen kirjoittaa "Talvikuninkaasta" artikkelissaan "Parnassossa". Hän pitää sitä yhtenä 2000-luvun oudoimmista rockalbumeista. Albumin lähtökohta on A. W. Yrjänän suunnittelema romaani, joka ei kuitenkaan koskaan ilmestynyt, sillä Yrjänän kotiin tehtiin vuonna 2011 murto, jolloin kaikki kirjaa varten kirjoitettu materiaali katosi. CMX:n aiheet ja sanasto eivät ole olleet niinkään scifiä vaan Yrjänän on ammentanut niitä mytologioista ja mystiikasta, mutta pikku hiljaa joukkoon hiipi scifi-aineksia. Ensi kerran "Talvikuningas" tuli julkisuuteen vuonna 2007. Se on sen jälkeen tarjonnut vaikutteita monille kirjailijoille.
CMX teki loka-joulukuun 2007 aikana kiertueen, jolla esitettiin melkein kaikki "Talvikuninkaan" osat. Kiertueella oli mukana myös kosketinsoittaja Mara Salminen. Kokonaan alusta loppuun "Talvikuningas" on kuitenkin esitetty vain yhdessä konsertissa Helsingin juhlaviikoilla 31. elokuuta 2017.
Albumi nousi Suomen virallisen listan sijalle 2.
Kappaleet.
"Talvikuningas" koostuu yhteensä kahdestatoista osasta, jotka ovat:
Sävellys ja sanoitus A. W. Yrjänä, ellei toisin mainita. Sovitus CMX ja Rauli Eskolin.
Tarina.
Tarina sijoittuu kaukaiseen tulevaisuuteen ja on tyylilajiltaan scifiä. Tarina on ottanut vahvoja vaikutteita Warhammer 40,000-universumista. Levyn osat ovat palasia Talvikuninkaan saagasta useiden vuosisatojen ajalta. Katkelmat ovat paikoin keskenään ristiriitaisia.
Videotraileri.
Albumin pohjalta on tehty neljä minuuttia kestävä animaatio, joka sai ensiesityksensä 6. syyskuuta 2007. Video on levyn traileri, sillä levyltä ei julkaistu singleä. Toisaalta video on kuvitteellisen elokuvan traileri sillä siinä kuvataan koko tarinan tapahtumia. Musiikkina on Talvikuninkaan kahdeksas osa "Punainen komentaja". Videon ovat ohjanneet veljekset Samppa ja Janne Kukkonen.
Luettelo televisiosarjan Buffy, vampyyrintappaja jaksoista

Tämä on luettelo "Buffy, vampyyrintappaja" -televisiosarjan jaksoista.
Muuta.
Yhdysvalloissa 20. huhtikuuta 1999 tapahtuneen Columbinen verilöylyn takia, samaa aihetta sivuava jakso "Kuulolla" siirrettiin esitettäväksi myöhempään ajankohtaan. Sen alkuperäinen esitysajankohta olisi ollut noin viikko kouluammuskelun jälkeen. Lopulta se esitettiin saman vuoden syyskuussa. Myös jakson "Päättäjäiset, osa kaksi" esityspäivää siirrettiin samasta tapahtumasta johtuen.
Oulun Pokaali

Oulun pokaali on yksi Suomen suurimmista kansallisista hevosurheilukisoista, joka järjestetään Oulussa, Äimäraution raviradalla, n. kolme kilometriä Oulun keskustan eteläpuolella. Oulun Pokaalin järjestää Oulun Pokaali ry, joka on rekisteröity SRL :n (Suomen ratsastajainliitto) jäseneksi vuonna 2002. Ensimmäinen Oulun Pokaali järjestettiin 1987.
Oulun Pokaalissa on este- ja kouluratsastuskisojen lisäksi paljon oheisohjelmaa. Menneinä vuosina oheisohjelmissa on nähty muun muassa erilaisia yleisökilpailuja, katrillia, extreme-duudsoneiden esitys, ym. Esteratsastuskilpailuja ovat muun muassa Oulun Pokaali, Oulun Junioripokaali, Oulun Ponipokaali ja Pohjois-Suomen Pokaali. 
Oulun pokaalissa on sisäänpääsymaksu, ja lippuja myydään sisääntuloporteilla. Ilmoittautuneille talkoolaisille sisäänpääsy on ilmainen talkootöiden johdosta. Oulun pokaali vetää Äimärautiolle joka vuosi, kolmen päivän ajaksi noin 10 000 katsojaa.
Viime vuosina Oulun Pokaalia ei ole järjestetty lainkaan.
Eddy Mazzoleni

Eddy Mazzoleni (s. 29. heinäkuuta 1973, Bergamo) on italialainen maantiepyöräilijä, Italian ympäriajon kolmas vuonna 2007. Hän ilmoitti 16. heinäkuuta 2007 jättävänsä Astana-tallin häneen kohdistuvien doping-epäilyjen vuoksi. 
Saavutukset.
Mazzoleni sijoittui kolmanneksi vuoden 1999 Lombardian ympäriajossa. Seuraavana vuonna hän voitti kolmannen etapin Tour de Romandie -kilpailussa ja kuudennen etapin Sveitsin ympäriajossa. Vuonna 2001 Mazzoleni oli kolmas Milano-Torino -kilpailussa. Italian ympäriajon kokonaiskilpailussa hän oli 2002 viidestoista ja seuraavana vuonna kymmenes. 
Vuonna 2004 Mazzoleni oli toinen Milano-Torinossa sekä seitsemäs Lombardian ympäriajossa. Seuraavana vuonna hän sijoittui Ranskan ympäriajon kokonaiskilpailussa kolmanneksitoista. Samana vuonna hän oli kolmas Clásica de San Sebastián -klassikossa ja voitti Giro del Veneto -kilpailun.
Vuoden 2007 Italian ympäriajossa Mazzoleni sijoittui kolmanneksi. Hän onnistui karkaamaan kilpailun muilta kärkiajajilta vuoristossa ajetulla 15. etapilla nousten kokonaiskilpailussa toiseksi. Monte Zoncolanin seinänousuun päättyneellä 17. etapilla Mazzoleni kuitenkin menetti aikaa ja putosi yhteistuloksissa viidenneksi. Viimeistä edellisen päivän aika-ajossa hän sijoittui toiseksi ja nousi kokonaiskilpailussa kolmanneksi. Palkintokorokkeelle pääsy oli melkoinen yllätys, sillä Mazzoleni lähti kilpailuun Paolo Savoldellin apuajajan roolissa.
Pierre Laporte

Pierre Laporte (25. helmikuuta 1921 – 17. lokakuuta 1970) oli kanadalainen poliitikko. Hän toimi Québecin maakunnallisena varapääministerinä ja työministerinä. 
Laporte syntyi Montrealissa ja toimi vuosina 1945–1961 "Le Devoir" -lehden toimittajana. Hänet nimitettiin varapää- ja työministeriksi Robert Bourassan noustua Québecin pääministeriksi vuonna 1970. 
Quebecin vapautusarmeijaksi kutsuttu terroristijärjestö kidnappasi Laporten tämän kotoa "lokakuun kriisissä" 1970. Hänet löydettiin viikon kuluttua kuolleeksi kuristettuna. 
Saint Lawrence -joen yli Québecin kaupungin kohdalla johtava Pierre Laporte -silta on nimetty postuumisti hänen mukaansa.
Lise Thibault

Lise Thibault (s. 2. huhtikuuta 1939 St-Roch-de-l'Achigan) on kanadalainen poliitikko, joka toimi Québecin varakuvernöörinä vuosina 1997 – 2007. Hän oli ensimmäinen naisvarakuvernööri. Häntä edelsi Jean-Louis Roux. Thibault'n seuraajaksi nimettiin Pierre Duchesne (s. 1940).
Thibault vammautui nuoruusvuosinaan pulkkaonnettomuudessa ja on istunut siitä lähtien pyörätuolissa. Hän kärsi helmikuussa 2005 aivohalvauksen.
Vuonna 2015 Thibault tuomittiin valtion varojen kavaltamisesta. Hän oli laskuttanut aiheettomasti kuluja sekä provinsslta että liittovaltiolta, ja joutui maksamaan 200 000 Kanadan dollaria Kanadan valtiolle ja 100 000 Quebeckille. Lisäksi hänet tuomittiin puoleksitoista vuodeksi vankeuteen.
Jean-Louis Roux

Jean-Louis Roux C.C. C.Q. (18. toukokuuta 1923 Montreal – 28. marraskuuta 2013 Montreal) oli kanadalainen poliitikko, viihdetaiteilija, näyttelijä ja näytelmäkirjailija. 
Roux nimitettiin Québecin varakuvernööriksi 8. elokuuta 1996, kun hän oli lähtenyt senaatista. Hän erosi varakuvernöörin virasta jo 5. marraskuuta samana vuonna, ja seuraajana aloitti tammikuussa 1997 Lise Thibault.
Roux opiskeli lääketiedettä Montrealin yliopistossa.
Alkestis

Alkestis (, ) kreikkalaisessa mytologiassa Iolkoksen prinsessa, kuningas Peliaan ja joko Anaksibian tai Fylomakhen tytär. Hänet tunnetaan parhaiten rakkaudestaan puolisoaan Admetosta kohtaan, ja tämä tarina kerrotaan Euripideen tragediassa "Alkestis".
Kun Alkestis tuli naimaikään, hänellä oli paljon kosijoita ja niinpä Pelias julisti, että se, joka iestäisi sekä karjun että leijonan vetämään vaunuja, saisi hänen tyttärensä vaimokseen. Admetos suoritti tehtävän Apollonin avulla, sillä Zeus oli määrännyt tämän palvelemaan rangaistukseksi Admetosta vuodeksi paimenena, ja ajoi vaunut Peliaan luokse. Toisen version mukaan myös Herakles olisi ollut mukana auttamassa — kun leijona oli henkisen ja karju ruumiillisen voiman vertauskuva, niin samoin Apollon edusti viisautta ja Herakles voimaa.
Admetos sai siten Alkestiin puolisokseen mutta unohti häiden jälkeen suorittaa vaaditun uhrin Artemiille. Loukattu jumalatar täytti hääkammion käärmeillä, ja taas Apollon saapui Admetoksen avuksi. Hän neuvoi Admetosta suorittamaan uhrin Artemiille, ja niin jumalatar poisti käärmeet.
Kun Admetoksen kuolinaika tuli, Apollon juotti kohtalottaret niin juovuksiin, että nämä suostuivat lykkäämään Admetoksen kohtaloa, jos vain Admetos löytäisi jonkun hänen tilalleen. Admetos kuvitteli, että hänen omat ikääntyneet vanhempansa mielellään ottaisivat poikansa paikan, mutta koska nämä eivät halunneet kuolla, Alkestis astui hänen tilalleen. Thanatoksen, kuoleman jumalan, viedessä Alkestista alas Manalaan Admestos huomaa menettäneensä täysin elämänilonsa.
Tilanteen pelasti Herakles, joka matkallaan ryöstämään Diomedeen tammoja nautti murheenmurtaman Admetoksen vieraanvaraisuudesta. Kuultuaan Admetoksen tilanteesta hän astui Alkestiin hautaan ja kamppaili Thanatoksen kanssa niin kauan, että tämä suostui päästämään Alkestiin, ja niin Herakles toi Alkestiin mukanaan takaisin maan päälle.
Alkestis ja Admetos saivat pojan, Eumeloksen, joka johti sotajoukon Feraista taistelemaan Troijan sotaan, sekä tyttären, Perimelen.
Pekka Koivu

Pekka Koivu on Maria Kallion lähimpiä työtovereita Leena Lehtolaisen kirjasarjassa. Hän on syntyjään kajaanilainen.
Koivu seurusteli aiemmin Anita-nimisen naisen kanssa. Suhteen kariuduttua hän alkoi tapailla vietnamilaissyntyistä kollegaansa Anu Wangia ja meni tämän kanssa myöhemmin naimisiin.
Koivu työskentelee Espoon poliisin väkivaltarikosjaoksessa ja on iältään Maria Kalliota muutaman vuoden nuorempi.
Alchemy

Alchemy on brittiläisen rockyhtyeen Dire Straitsin ensimmäinen livetaltiointi. Albumi on julkaistu vuonna 1984. Albumilta löytyy yhtyeen siihen asti tunnetuimmat kappaleet liveversiona.
Albumi nousi Britannian albumilistan kolmanneksi.
Erkki Seppänen

Erkki Seppänen (s. 4. kesäkuuta 1979 Oulu) on suomalainen kouluttaja, yrittäjä ja rock-muusikko. Hän on vaikuttanut useissa eri tyylilajien yhtyeissä, muun muassa Tuiran Miliisi ja Kypck. Projekteissaan hän laulaa ja sanoittaa sekä suomeksi, englanniksi että venäjäksi. Seppänen on myös Iron Maiden -coveryhtye Made in Ironin laulaja ja vuosittain järjestettävien Maidenfest-tapahtumien vakiovieraita.
Seppänen on valmistunut Oxfordin yliopiston Christ Churchista vuonna 2003 pääaineenaan venäjän kieli ja kirjallisuus, missä hän luki myös bulgarian kieltä. Hän on suorittanut toisen tutkinnon Helsingin yliopistossa, pääaineena yleinen kielitiede. Seppänen on julkaissut omakustanteena runokokoelman "Cogito, Ego ja muita väärinkäsityksiä" (Runogalleria, 2005). Hän työskentelee Tampereella englannin ja venäjän kielen kouluttajana.
Seppänen julkaisi oman soololevyn "Demonijumala" kesällä 2019. Hän oli myös kotimaisen powermetal-yhtye Dreamtalen laulaja ja pääasiallinen lyyrikko vuosina 2007-2019.
Hankajalkaiset

Hankajalkaiset (Copepoda) ovat pieniä äyriäisiä, joista suurin osa kuuluu planktoniin. Suurimmat hankajalkaiset voi nähdä paljain silmin, pääosa lajeista näkyy vain mikroskoopilla. Hankajalkaisilla on elinkaarensa aikana monta muodonmuutosta, ja jokaisen aikana ne vaihtavat kuorensa. Planktonin hankajalkaiset ovat monien kalojen tärkeää ravintoa, muiden muassa silakan.
Hankajalkaiset jaetaan kymmeneen lahkoon. Niitä tunnetaan noin 13 000 lajia, joista 2 800 elää makeassa vedessä, muut merissä. Planktoniin kuuluvien lajien ohella hankajalkaisiin kuuluu pohjalla eläviä lajeja ja paljon muiden eläinten loisina eläviä lajeja.
Luettelo kaasusumuista

Luettelo kaasusumuista NGC tai IC -numeroilla, joissain myös Messierin luettelon numero.
Rossija 1

Rossija 1 () on yksi Venäjän kolmesta päätelevisiokanavasta. Se on täysin Venäjän valtion omistama. Kanava on perustettu 13 toukokuuta. 1991 Omistusta hallinnoi Venäjän valtiollinen televisio- ja radioyritys (). Pääkonttori sijaitsee Moskovassa. Omistajayrityksen yritysmuoto FGUP tarkoittaa federatiivista valtion unitaarista yritystä, jonka on lain mukaan ajettava valtion etua.
Pääkanava Rossija 1:n lisäksi VGTRK:n muita keskeisiä kanavia ovat uutiskanava Rossija 24, lastenkanava Karusel, kulttuurikanava "Kultura" (Rossija K), "Russki roman", "Rossija-RTR" (Moja Planeta), sekä tiedekanava "Nauka 2.0" ja pääkaupunkiin keskittyvä "Moskva 24".
Muut kaksi Venäjän päätelevisiokanavaa ovat NTV ja Ykköskanava.
Historia.
Televisiokanavan nimi oli aikaisemmin RTR () ja sitten Rossija. Kanava noudattaa uutisoinnissa Venäjän poliittisen johdon Kremlin sanomaa.